Document ID: 31996D0505

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1996 για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του κράτους του Ισραήλ (96/505/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Μ, σε συνδυασμό με το άρθρο 228 παράγραφος 2 πρώτη φράση και το άρθρο 228 παράγραφος 3 πρώτο εδάφιο,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η Κοινότητα και το κράτος του Ισραήλ θέτουν σε εφαρμογή ειδικά ερευνητικά προγράμματα σε τομείς κοινού ενδιαφέροντος 7
ότι, με βάση τις εμπειρίες που αποκτήθηκαν στο παρελθούν στο πλαίσιο της συμφωνίας του 1975 μεταξύ της Ευρωπαϊκής Οικονομικής Κοινότητας και του κράτους του Ισραήλ (2), και οι δύο πλευρές εξέφρασαν την επιθυμία να καθιερωθεί βαθύτερο και ευρύτερο πλαίσιο για τη διεξαγωγή της συνεργασίας στα θέματα επιστήμης και τεχνολογίας 7
ότι το κράτος του Ισραήλ, αφενός, και η Ευρωπαϊκή Κοινότητα και τα κράτη μέλη της, αφετέρου, έχουν υπογράψει συμφωνία σύνδεσης Ευρώπης-Μεσογείου, η οποία προβλέπει τη διαπραγμάτευση συμφωνίας συνεργασίας στον τομέα της επιστήμης και της τεχνολογίας 7
ότι, με την απόφασή του της 29ης Σεπτεμβρίου 1994, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του κράτους του Ισραήλ 7
ότι, με την απόφασή του της 18ης Μαρτίου 1996, το Συμβούλιο αποφάσισε ότι η συμφωνία επιστημονικής και τεχνολογικής συνεργασίας θα πρέπει να υπογραφεί εξ ονόματος της Ευρωπαϊκής Κοινότητας 7
ότι η συμφωνία επιστημονικής και τεχνολογικής συνεργασίας υπογράφηκε στις 25 Μαρτίου 1996 7
ότι θα πρέπει να εγκριθεί η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του κράτους του Ισραήλ,
ΑΠΟΦΑΣΙΖΕΙ:
Άρθρο 1
Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του κράτους του Ισραήλ εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 13 της συμφωνίας.
Βρυξέλλες, 25 Ιουλίου 1996.

Labels: 7
18
15
5